**SVEUČILIŠTE U ZAGREBU**

**VETERINARSKI FAKULTET**

**objavljuje**

**POZIV**

**ZA UPIS NA PRVU GODINU INTEGRIRANOG PREDDIPLOMSKOG I DIPLOMSKOG STUDIJA VETERINARSKE MEDICINE NA ENGLESKOM JEZIKU**

**Studijski program**

Studij veterinarske medicine na engleskom jeziku, Integrirani preddiplomski i diplomski sveučilišni studij, u trajanju od 6 godina, akademski stupanj: doktor/doktorica veterinarske medicine

**I. Prijava treba sadržavati:**

- ispunjen obrazac za prijavu dostupan u studentskoj referadi ili putem mrežnih stranica na poveznici: [www.vef.unizg.hr/en/studying/enrollment-to-veterinary-studies-in-english/](http://www.vef.unizg.hr/en/studying/enrollment-to-veterinary-studies-in-english/)

- dokaz o uplati 50 EUR u kunskoj protuvrijednosti (bez bankovne naknade) na račun Veterinarskog fakulteta Sveučilišta u Zagrebu, plaćanje izravno na bankovni račun (ne putem čeka); detalji o banci: VAT broj:HR36389528408, ime banke: Zagrebačka banka, adresa banke: Zagreb, Savska cesta 60, SWIFT: ZABAHR2X, IBAN: HR1723600001101354554.

- domovnicu (za hrvatske državljane) ili fotokopiju putovnice (za strane državljane);

- rodni list;

- dvije fotografije 4x6 cm (ne starije od 6 mjeseci);

- izvornike ili ovjerene preslike srednjoškolskih svjedodžbi (svih godina srednjoškolskog obrazovanja s prijepisom ocjena) i završnu svjedodžbu s izvornim prijepisom ocjena (ne starije od 5 godina; iznimka u slučaju upisa studijskih programa iz područja prirodnih znanosti nakon završetka srednjeg obrazovanja te stečenom diplomom prije najviše 5 godina). Posebna pozornost obratit će se ocjenama iz predmeta prirodoslovne grupe. Prednost će imati kandidati s Programom međunarodne mature (International Baccalaureate) koji za upis trebaju ostvariti barem 32 boda iz prirodoslovnih predmeta na višoj razini.

Pristupnici koji do zadnjeg dana rokova ovog Natječaja pohađaju završnu godinu srednjoškolske naobrazbe također mogu aplicirati, uz obvezu dostave svojih svjedodžbi prije upisa na Veterinarski fakultet.

Pristupnici koji su prethodno obrazovanje završili u inozemstvu, moraju posjedovati rješenje o priznavanju inozemne obrazovne kvalifikacije u Hrvatskoj kako bi mogli biti upisani. Više informacija na:

[Inozemne obrazovne kvalifikacije - AZOO](https://www.azoo.hr/inozemne-obrazovne-kvalifikacije/) (može se priložiti tijekom prve godine studija);

- diplome prethodno završenih koledža ili fakulteta, ukoliko slučaj;

- diplome pripremnih programa, ukoliko slučaj;

- potvrdu o poznavanju engleskog jezika (jednu od sljedećih): Test of English as a Foreign Language (TOEFL), International English Language Testing System (IELTS) ili Certificate in Advanced English (CAE), ukoliko prethodno obrazovanje nije bilo na engleskom jeziku; potvrde izdane od strane škola stranih jezika se također prihvaćaju, te potvrde izdane od srednje škole koju je kandidat pohađao;

-potvrdu o poznavanju latinskog jezika (jednu od sljedećih: potvrde izdane od škola stranih jezika, potvrde izdane od srednje škole koju je kandidat pohađao), ako slučaj. Ukoliko kandidat ne posjeduje potvrdu, dužan ju je predočiti prije upisa u 2. godinu studija. Fakultet će uputiti studente na institucije koje podučavaju latinski jezik te izdaju tražene potvrde.

- životopis i motivacijsko pismo s obrazloženjem razloga odabira studija Veterinarske medicine;

- potvrde koje dokazuju stečena iskustva u radu s veterinarima u području veterinarske medicine (iskustva iz veterinarskih ambulanti, farmi, uzgoja, skloništa, zooloških vrtova i/ili drugo), ukoliko slučaj;

- liječničku potvrdu o zdravstvenoj i psihofizičkoj sposobnosti za studij veterinarske medicine izdanu od strane liječnika opće medicine;

\*Prihvatljivi su dokumenti pisani na hrvatskom, engleskom, francuskom, španjolskom ili slovenskom jeziku.

Nepotpune prijave neće biti uzete u obzir.

**II. Rok za podnošenje prijava na natječaj otvoren je:**

Prvi upisni rok za slanje potpunih prijava otvara se 20. prosinca 2021.

Drugi upisni rok započinje 21. ožujka 2022.

Treći upisni rok od 27. lipnja 2022.

Ukoliko preostane slobodnih mjesta nakon trećeg roka, završni upisni rok održat će se od 29. kolovoza do 09. rujna 2022.

Kandidati će se odabirati temeljem njihovih akademskih postignuća (ocjena, nagrada, i dr.) i osobnih dostignuća.

**Dokumentaciju se upućuje elektronskom poštom na adresu:**

**english.studies@vef.hr**

u naslovu poruke upisatiAdmissions for English studies te prezime kandidata

Prijave je također potrebno poslati zemaljskom poštom na sljedeću adresu: Veterinarski fakultet Sveučilišta u Zagrebu, Veterinarski studij na engleskom jeziku, Heinzelova 55, 10 000 Zagreb.

**Detaljnije informacije:**

english.studies.info@vef.hr